سید پسند علی رضوی :

امریکہ نے ایران کیساتھ عالمی جوہری معاہدے کی کبھی پاسداری نہیں کی

اپنے ایک بیان میں اصغریہ علم و عمل تحریک کے مرکزی صدر نے پارلیمانی الیکشن میں حزب اللہ کی تاریخی کامیابی پر مبارکباد پش کرتے ہوئے کہا کہ حزب اللہ نے لبنان کے اندر بھی دہشتگرد عناصر اور انکی شرپسندانہ سرگرمیوں کا ڈٹ کر مقابلہ کیا ہے، جسکے باعث لبنانی عوام ناصرف حزب اللہ لبنان پر اعتماد کرنے لگے ہیں، بلکہ یہ جماعت لبنانی عوام کی ہر دلعزیز جماعت بن چکی ہے۔

خبر کا کوڈ: ۴۳۵۸۹۴

تاریخ: ۱۲ مرداد ۲۰۱۸ - ۰۹:۴۶

رسا نیوز ایجنسیی رپورٹ کے مطابق، اصغریہ علم و عمل تحریک پاکستان کے مرکزی صدر سید پسند علی رضوی نے کہا ہے کہ امریکہ نے ایران کے ساتھ جوہری معاہدہ طے پانے کے بعد کبھی بھی اس عالمی معاہدے کی پاسداری نہیں کی، ایران نے جوہری معاہدے پر من و عن عمل کیا ہے۔ اپنے ایک بیان میں پسند علی رضوی نے کہا کہ جس وقت ایٹمی معاملہ اٹھایا گیا تھا، تو اسی وقت رہبر انقلاب اسلامی نے صراحت کے ساتھ کہا تھا کہ ایران کے ساتھ امریکہ کی عداوت اور دشمنی ایٹمی انرجی سے مربوط نہیں، ایٹمی معاملہ محض بہانہ ہے، اسلامی جمہوریہ ایران سے امریکہ کی دشمنی اور مخالفت کی وجہ یہ ہے کہ ایران پر امریکہ کا مکمل تسلط تھا، لیکن اسلامی انقلاب نے اس کا ہاتھ کاٹ دیا۔

سید پسند علی رضوی نے لبنان میں پارلیمانی الیکشن میں حزب اللہ کی تاریخی کامیابی پر مبارکباد پش کرتے ہوئے کہا کہ حزب اللہ نے لبنان کے اندر بھی دہشتگرد عناصر اور ان کی شرپسندانہ سرگرمیوں کا ڈٹ کر مقابلہ کیا ہے، جس کے باعث لبنانی عوام ناصرف حزب اللہ لبنان پر اعتماد کرنے لگے ہیں، بلکہ یہ جماعت لبنانی عوام کی ہر دلعزیز جماعت بن چکی ہے۔ /۹۸۸/ ن۹۴۰